《李绵州访别》
宋代·刘敞

天寒起常晏，日出扉未启。深巷闻传呼，儿童怪旌棨。

知是汉中守，访旧来至此。适我平生怀，趋迎愿少止。

结交许忘年，并坐每抗礼。语罢当远行，眷然色不喜。

君惟二千石，我徒一男子。贫贱宜轻肥，反如不能已。

善化迟期月，壮心隘万里。侧闻报政速，永观凌风起。

宁复悲东山，滔滔历年祀。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。